text: Nye afgifter på øl, vin og slik på vej
  11 november 2012 kl. 12.00
  Der er nye afgifter på vej på chokolade, slik, vin, øl og sodavand fra 1. januar. Afgifterne stiger med 200 millioner allerede i 2013 og videre op til over 600 millioner kroner i 2015.
  Stigningerne kommer selvom partierne bag finanslovsforliget netop har besluttet at afskaffe fedtafgiften og annullere en planlagt sukkerafgift på en række fødevarer.
  Årsagen til de nye stigninger er, at parterne bag skatteforliget har aftalt at punktafgifterne fremover skal indekseres - dvs. stige i takt med prisstigningerne i samfundet.
  Resultatet er at afgifterne fra 1. janaur stiger med 3,63 procent - svarende til en årlig afgiftsstigning på de såkaldte grænsehandels-følsomme varer på 500-600 millioner.
  Hør hvad De Samvirkende Købmænd mener om finanslovsforliget og de nye afgifter, der er på vej. Det er TV SYD kl. 19.30 søndag.
  